11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 744 της 29 Οκτ./12 Νοεμ. 1960 (ΦΕΚ Α΄ 181) Περί κατανομής κατά κατηγορίας και βαθμούς του Υπαλληλικού κώδικος των τακτικών θέσεων υπαλλήλων Εθνικών Ιδρυμάτων Παιδικής Προστασίας Υπουργείου Κοινωνικής Προνοίας. Έχοντες υπ’ όψιν τας διατάξεις του άρθρ. 203 του Νόμ. 1811/51 «περί κώδικος καταστάσεως των Δημοσίων Διοικητικών Υπαλλήλων», την υπ’ αριθ. 512/1960 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 576/1960 γνωμοδότησιν του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1.-Αι κατά την δημοσίευσιν του παρόντος υφιστάμεναι παρά τω Υπουργείω Κοινωνικής Προνοίας τακτικαί θέσεις υπαλλήλων αρμοδιότητος Εθνικών Ιδρυμάτων Παιδικής Προστασίας, κατανέμονται κατά Κατηγορίας και βαθμούς του υπ. κώδικος ως κάτωθι: Ι. Εθνικών Ορφανοτροφείων και Οικοτροφείων (Αγροτικών και μη). Α΄ Κατηγορίας: 1.Κλάδος γεωπονικός, 5 θέσεις επί βαθμώ 7ω έως 4ω. 2.Κλάδος παιδαγωγικός, 24 θέσεις επί βαθμώ 5ω-4ω και 29 θέσεις επί βαθμώ 8ω έως 6ω.  35.Δ.ε.9-11 Προσωπικόν Ιδρυμάτων Παιδικής Προστασίας   657 Β΄ Κατηγορίας : 1.Κλάδος διαχειριστών, 29 θέσεις επί βαθμώ 11ω έως 6ω. 2.Κλάδος επιμελητών και τεχνιτών γεωργίας, 13 θέσεις επί βαθμώ 11ω έως 6ω. 3.Κλάδος διδασκάλων και διδασκαλισσών τέχνης, 4 θέσεις (τρεις θηλέων, μία αρρένων) επί βαθμώ 11ω έως 7ω. 4.Κλάδος μουσικοδιδασκάλων. Η προσωρινή θέσις επί βαθμώ 8ω. ΙΙ.Εθνικών Παιδικών Σταθμών και Εθνικών Αγροτικών Νηπιοτροφείων. Β΄ Κατηγορίας: 1.Κλάδος νηπιαγωγών 239 θέσεις επί βαθμώ 9ω έως 7ω. 2.Κλάδος νηπιοκόμων 29 θέσεις επί βαθμώ 11ω έως 9ω. Άρθρ.2.-Έκαστος των κατά την δημοσίευσιν του παρόντος υπηρετούντων παρά τω Υπουργείω Κοινωνικής Προνοίας τακτικών υπαλλήλων αρμοδιότητος Εθνικών Ιδρυμάτων Παιδικής Προστασίας υπάγεται αυτοδικαίως εις τον εκ των εν άρθρ. 1 οριζομένων, κλάδον, προς ον αντιστοιχεί ο εις ον υπήγετο μέχρι τούδε κλάδος. Εις τον αυτόν επί της Κοιν. Προνοίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. Αι υπό του ανωτέρω Β.Δ/τος προβλεπόμεναι θέσεις και Κλάδοι ετροποποιήθησαν δια της προσθήκης νέων τοιούτων δια του άρθρ. 5 Ν.Δ. 4525/1966 (ανωτ. σελ. 140,01).   